|  |  |
| --- | --- |
| REPUBLIKA HRVATSKAMINISTARSTVO ZNANOSTI IOBRAZOVANJA  | RKDP:09950MB: 3328490ŽR: HR1724020061100109993PRORAČUNSKI KORISNIK: OŠ ČAVLE |

Čavle 08.srpnja 2022

**BILJEŠKE UZ FINANCIJSKA IZVJEŠĆA**

**OD 1. SIJEČNJA DO 30.LIPNJA 2022. GODINE**

1. **BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

Prihodi i rashodi u 2022. godini kretali su se uglavnom u okvirima planiranih sredstava.

Na sljedećim računima iz računskog plana došlo je do određenih odstupanja u odnosu na isto razdoblje prethodne godine:

6526 – Ostali nespomenuti prihodi – do povećanja prihoda u odnosu na isto razdoblje prethodne godine došlo je zbog povoljnije epidemiološke situacije koja je omogućila održavanje redovne nastave u školi te time i korištenje usluge produženog boravka i marende koje financiraju roditelji učenika korisnika. Također do povećanja je došlo zbog uplata osiguravajuće kuće za nadoknadu nastale štete na školskom objektu.

661 – Prihodi od prodaje proizvoda i roba te pruženih usluga – do povećanja prihoda došlo je zbog povoljne epidemiološke situacije koja je omogućila davanje u najam školske sportske dvorane.

6614 – Prihodi od prodaje proizvoda i roba – prihodi su ostvareni od otkupa papira.

6615 – Prihodi od pruženih usluga – prihodi su ostvareni od najma školske sportske dvorane.

6631 – Tekuće donacije – do povećanja prihoda došlo je zbog uplata tekućih donacija za potporu realizacije programa planiranih školskih kurikulumom.

3113 – Plaće za prekovremeni rad – do povećanja rashoda došlo je zbog većeg broja bolovanja djelatnika i odlaska djelatnika na natjecanja državne razine te pravodobne organizacije njihovih zamjena.

3114 – Plaće za posebne uvjete rada – do smanjenja rashoda došlo je zbog smanjenog broja djece koji se školuju po redovnom programu uz prilagodbu sadržaja

3133 – Doprinosi za obvezno osiguranje u slučaju nezaposlenosti – do nastanka rashoda došlo je zbog isplata plaća po sudskim presudama a vezane uz naknadu štete zbog razlike u plaći iz 2016.i siječnja 2017. godine.

3211 – Službena putovanja – povoljnija epidemiološka situacija u odnosu na isto razdoblje prethodne godine omogućila je realizaciju odgojno-obrazovnih aktivnosti izvan škole te odlazak djelatnika na službena putovanja te time je došlo do povećanih rashoda (jednodnevni izleti, trodnevna Škola u prirodi za učenike 4.razreda, trodnevna ekskurzija za učenike 8.razreda i dvodnevna terenska nastava u Vukovar)

3212 – Naknade za prijevoz, za rad na terenu i odvojeni život – u odnosu na isto razdoblje prošle godine došlo je do povećanja rashoda zbog održavanja redovne nastave u školi te zbog povećanja cijene autobusnih karata i povećanje cijene s 1 kn na 1,35 kn po kilometru za djelatnike koji ostvaraju to pravo.

3221 – Uredski materijal i ostali materijalni rashodi – do povećanja rashoda došlo je zbog povećanja cijena uredskog materijala, sredstava za čišćenje i higijenskog materijala.

3222 – Materijal i sirovine – do povećanja rashoda došlo je zbog povećanja cijena namirnica.

3227 – Službena, radna i zaštitna odjeća i obuća – do povećanja rashoda došlo je zbog nabave radne odjeće za spremačice škole.

3231 – Usluge telefona, pošte i prijevoza – došlo je do povećanja rashoda zbog organizacije prijevoza učenika na gradska, županijska i državna natjecanja i smotre te na izlete.

3232 – Usluge tekućeg i investicijskog održavanja – do povećanja rashoda došlo je zbog hitne intervencije odštropavanja kanalizacije financirane od strane Primorsko-goranske županije.

3233 – Usluge promidžbe i informiranja – do povećanja rashoda došlo je zbog objave natječaja za ravatelja/icu škole u Narodnim novinama.

3239 – Ostale usluge – u odnosu na isto razdoblje prošle godine nastava se odvijala u školi te je došlo do nabave većeg broja ručkova za učenike u produženom boravku.

3295 – Pristojbe i naknade – do povećanja rashoda došlo je zbog plaćanja sudskih pristojbi vezanih uz sudske sporove za naknadu štete zbog razlike u plaći iz 2016. i siječnja 2017. godine.

3296 – Troškovi sudskih postupaka – rashodi su nastali zbog sudskih sporova za naknadu štete zbog razlike u plaći iz 2016. i siječnja 2017. godine

3433 – Zatezne kamate - rashodi su nastali zbog sudskih sporova za naknadu štete zbog razlike u plaći iz 2016. i siječnja 2017. godine

7211 – Stambeni objekti – tijekom 2021. godine svi stanovi su otplaćeni te više ne ostvarujemo prihod po toj osnovi.

4221 – Uredska oprema i namještaj – rashodi su nastali zbog nabave računalne opreme u sklopu Programa Kurikuluma financiranog od strane Primorsko-goranske županije

4227 – Uređaji, strojevi i oprema ostale namjene – do povećanja rashoda došlo je zbog nabave hladnjaka za školsku kuhinju.

1. **BILJEŠKE UZ OBRAZAC OBVEZE**

Korisnik je tijekom 2022. godine redovno podmirivao svoje obveze. Stanje obveza na kraju izvještajnog razdoblja iznosi ukupno 1.088.263,74 kuna.

Uključuju obveze za režijske troškove i plaće za lipanj te međusobne obveze subjekata općeg proračuna koje se odnose na obveze za povrat u Ministarstvo sredstava koja refundira HZZO (naknada za bolovanje iznad 42 dana, naknada za bolovanje zbog djeteta).

Stanje dospjelih obveza na kraju izvještajnog razdoblja iznosi 1.325,00 (šifra D232A) a vezane su uz naplatu troškova popravka razbijenog tableta koji refundiraju roditelji učenika.

Obveze iskazane na dan 30.lipnja 2022. godine biti će plaćene u narednom razdoblju.

OSOBA ZA KONTAKT:

\_\_\_\_\_\_\_\_\_\_\_\_\_\_\_\_\_\_\_\_\_

Tajana Rožmanić Juričić

ZAKONSKI PREDSTAVNIK:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tanja Stanković